Esther Ndeti ni mhandisi wa mitambo, mfanyabiashara na mtendaji mkuu wa shirika kutoka Kenya, ambaye anafanya kazi kama Mkurugenzi Mtendaji wa East Africa Private Equity & Venture Capital Association (EAVCA), iliyoko Nairobi, mji mkuu wa Kenya, kuanzia tarehe 14 Januari 2017. Kabla ya wadhifa wake wa sasa, aliwahi kuwa mratibu wa kikanda wa Mtandao wa Wajasiriamali wa Maendeleo wa Aspen (ANDE). Esther alizaliwa nchini Kenya mwaka 1987. Baada ya kuhudhuria shule ya msingi katika eneo hilo, alijiandikisha katika Shule ya Sekondari ya Wasichana ya Pangani, katika Kaunti ya Nairobi, ambapo alipata Diploma yake ya Shule ya Upili . Kisha alidahiliwa kwenda Chuo Kikuu cha Nairobi, ambako alifuzu na shahada ya Sayansi katika uhandisi wa mitambo . Pia ana Stashahada ya Umahiri wa Kichina, aliyoipata kutoka Taasisi ya Confucius katika Chuo Kikuu cha Nairobi. Ndeti amekuwa na taaluma mbalimbali katika usimamizi wa biashara kuanzia 2007, alipohudumu kwa mwaka mmoja, kama makamu wa raisi wa sekta ya ushirika ya shirika la wanafunzi AIESEC . Kisha akahudumu kama mratibu wa kitaifa wa Timu ya Wakufunzi wa shirika, kwa mwaka mwingine.